[{"text_idx": "#000001", "text": "Viimane pa\u0308ev puhkust Indoneesias. Kirjutasime ha\u0308rra Nyomanile (eestlaste autoonkel), sest soovisime temaga viimasel pa\u0308eval veel va\u0308ikese so\u0303idu teha. Ta esialgu ku\u0308ll u\u0308tles meile, et tal on teised eestlased samal ajal juba plaanis, et ta ei saa. Ma ei tahtnud eitava vastusega leppida ja kurtsin, et meie viimane pa\u0308ev, a\u0308kk tal on vo\u0303imalik ikka kuidagi mahutada, kas vo\u0303i pool pa\u0308eva. Nyoman korraldas ko\u0303ik a\u0308ra, ta mitu korda o\u0308elnud, et eestlased va\u0308ga flexible reisikavaga, et saab kenasti klapitada aegu. Eks tema huvides ju ka, et mida rohkem to\u0308o\u0308d saab teha, seda rohkem raha ja mida rohkem positiivseid suhteid eestlastega, seda paremini ja kiiremini tema hea teenindus siin Balil levib. Meie poolt ka ainult kiiduso\u0303nad."}, {"text_idx": "#000002", "text": "Nyoman korjas meid peale Legianist kell 10 ning esimeseks peatuseks oli kaamerarent. Kahjuks pidime viimase pa\u0308eva hommikul juba kaamera tagasi andma, me ise arvasime, et alles o\u0303htuks. Ei tahtnud juurde ka maksta, selleto\u0303ttu otsustasime hommikul ikkagi a\u0308ra viia. U\u0308tleme nii, et mina ta\u0308nan ja blogi ta\u0308nab ka, et seal selline koht ja vo\u0303imalus u\u0308ldse eksisteeris. Selle postituse pildid tulevad kahjuks iPhonega, aga nutma ei hakka ?."}, {"text_idx": "#000003", "text": "Ja\u0308rgmisena so\u0303itsime Green Bowl Beachi juurde ja nii kui kohale jo\u0303udsime, hakkas sadama. Milline kuradi ebao\u0303nn. Otsustasime, et ootama ei ja\u0308a\u0308, kes seda teab, kuna see sadu u\u0308kskord lo\u0303peb ja otsustasime ka\u0308ia enne Uluwatu templi juures a\u0308ra."}, {"text_idx": "#000004", "text": "Vaade oli hea, kuid ilm oleks vo\u0303inud olla parem. Va\u0308hemalt ei tulnud padukat. Lootsin, et templile saab la\u0308hemale minna, aga sinna said ainult palvetajad. Huvitav oli see, et see tempel oli esimene koht, kus pidi sarongi kandma."}, {"text_idx": "#000005", "text": "Uluwatu templi juures oli ka palju agressiivseid pa\u0308rdikuid. Nyoman hoiatas meid nende eest ja ka\u0308skis kohe alguses ko\u0303ik liigsed asjad autosse ja\u0308tta (sh na\u0308gemisprillid). Ha\u0308sti tegime, et so\u0303na kuulasime \u2013 iga natukese aja tagant mingi ta\u0308dike karjatas, sest ahv varastas peast prillid a\u0308ra. Karjatuse peale tuli mingi vanaonu pika valge habeme ja kepiga kohale, pakkus ahvidele kro\u0303bisevas pakis head ja ahv ja\u0308ttis prillid vedelema. Inimene maksis ahvidele antud pakikese kinni, va\u0308ga kaval bisneksi skeem habeonul."}, {"text_idx": "#000006", "text": "Ahvid u\u0308ldse ru\u0308u\u0308stasid ja varastasid, mis va\u0308hegi ka\u0308tte ja\u0308i. Turnisid kambakesi autodel ja kakkusid peegleid ja iluliiste ku\u0308ljest, varastasid autode kastist topsivett, inimestel prille, pla\u0308tusid jms. Ahvid pigem ru\u0308ndavad selja tagant, niiet sa ei pane ta\u0308hele. Tuli pigeeem valvas olla."}, {"text_idx": "#000008", "text": "Sain venna ka poseerima Nyomani ja ta u\u0308berlaheda autoga. Selliste kleepekatega teist Balil ei ole."}, {"text_idx": "#000009", "text": "Edasi vo\u0303i tegelikult tagasi, so\u0303itsime Green Bowl beachi juurde. Enne la\u0308ks meelest mainida, et pilet oli seal 35 000 idr (5 inimest kokku). Pileti maksime juba esimesel korral, aga Nyoman ra\u0308a\u0308kis onklid a\u0308a, et uuesti maksma ei peaks."}, {"text_idx": "#000010", "text": "Green Bowl beach. Ko\u0303ige ilusam rand, kus ma Balil ka\u0308isin. Koopad, selge vesi, puhas liiv, oeh. Pilte ma kahjuks teha ei saanud, sest ja\u0308tsin telefoni paduvihma kartuses autosse. Seal tuli randa minemiseks natuke pingutada ka ja\u0308lle \u2013 veidi laskumist, veidi treppe. Panen netist mo\u0303ned pildid, sest no nii ilus oli."}, {"text_idx": "#000011", "text": "Pa\u0308eva lo\u0303petuseks ka\u0308isime kuskil vo\u0303rdlemisi suures kaubanduskeskuses, kust saime ka\u0308sipagasikohvri osta 750 000 kohaliku eest (~50 euri). Va\u0308ga korralik kohver, u\u0308tleks, et hea diil oli. Lisaks ostsime ka supermarketist maiustusi."}, {"text_idx": "#000012", "text": "O\u0303htul ka\u0308isime veel veidi poodides kauplemas ja ma ostsin ka paar sa\u0308rki ma\u0308lestuseks. Onud tahtsid saada kahe maika eest 250 000, po\u0303himo\u0303tteliselt naersime ja u\u0308tlesime 70 000. Sellepeale naersid onud ja me hakkasime a\u0308ra ko\u0303ndima. Onudel tekkis paanika \u2013 ohnoes, customer leaving. Seal om raske asju mu\u0308u\u0308a, sest ko\u0303igil sama kaup. Nyoman teadis ra\u0308a\u0308kida, et u\u0308he sellise kioski putka rent suuremal ta\u0308naval on 50 000 000 idr aastas. Sellepa\u0308rast rendivad paljud ka u\u0308hte va\u0308ikest putkat mitme peale. Tagasi maikade juurde tulles, kui hakkasime a\u0308ra minema, siis onud hakkasid karjuma \u201cokay-okay, 80\u201d. 80 000 idr-ga olime no\u0303us ja ostsime a\u0308ra."}, {"text_idx": "#000015", "text": "Leave a Reply Cancel reply"}, {"text_idx": "#000016", "text": "Your email address will not be published. Required fields are marked *"}, {"text_idx": "#000017", "text": "Save my name, email, and website in this browser for the next time I comment."}]